**Anglický jazyk 3. ročník**

Milí rodičia, máme tu opäť čas na učenie a preto Vás opäť prosím o Vašu spoluprácu pri učení detí. Pokračujeme v lekcii 14. Deti nech naďalej využívajú pri učení slovníček v pracovnom zošite – obrázkový aj slovný a nech si ho postupne dopĺňajú (vymaľujú v obrázkovom a podčiarknu v slovnom). Môžete pri práci využiť aj stránku Oxfordu. Ďakujem za Vašu spoluprácu.

<https://elt.oup.com/student/familyandfriends/starter/?cc=sk&selLanguage=sk>

**16.4.2020 Čo dokážem robiť?**

Milé deti. Dúfam, že ste si cez prázdniny dobre oddýchli, tak sa teraz opäť pustíme do roboty. Nebojte sa, nebude to nič ťažké.

- **Zopakuj si slovíčka z U s.102 a s.104**. Môžeš sa pri tom aj zahrať a ukazovať si ich. Popros maminku alebo tatinka, nech ti hovoria slovíčka po slovensky a ty ukáž danú činnosť a povedz po anglicky. Ale nápady na hry nechám na teba.

- **Porozmýšľaj, čo z týchto činností vieš**, dokážeš urobiť **a ktoré činnosti nevieš**. Ak si si premyslel(a), tak si vyber 3, ktoré vieš a 1, ktorú nevieš a **napíš do zošita**. Skús sa pri tom nepozerať do knižky, či si pamätáš, ako sa to píše. Potom si to skontroluj.

**- zošit:**  **What I can**
 I can \_\_\_\_\_\_\_\_\_\_\_\_\_\_\_\_\_\_.
 I can \_\_\_\_\_\_\_\_\_\_\_\_\_\_\_\_\_\_.
 I can \_\_\_\_\_\_\_\_\_\_\_\_\_\_\_\_\_\_.
 I can´t \_\_\_\_\_\_\_\_\_\_\_\_\_\_\_\_\_.